KTB ดีด 5% รับปัจจัยบวก “เป๋าตัง” เริ่มขายสลากดิจิทัล
KTB ดีด 5% แตะ 15.60 บ. โบรกมองเป็นเซนติเมนต์เชิงบวก หลังแอปฯ “เป๋าตัง” เริ่มขายสลากดิจิทัล อีกทั้งตัวแอปฯ ยังสามารถเชื่อมโยงหลายโครงการที่เกี่ยวกับประชาชนเป็นวงกว้าง
KTB ดีด 5% แตะ 15.60 บ. โบรกมองเป็นเซนติเมนต์เชิงบวก หลังแอพฯ “เป๋าตัง” เริ่มขายสลากดิจิทัล อีกทั้งตัวแอพฯยังสามารถเชื่อมโยงหลายโครงการที่เกี่ยวกับประชาชนเป็นวงกว้าง
6 มิ.ย. 2565

ผู้สื่อข่าวรายงานว่า (6 มิ.ย.65) ราคาหุ้น ธนาคารกรุงไทย จำกัด (มหาชน) หรือ KTB ณ เวลา 11.10 น. อยู่ที่ระดับ 15.70 บาท เพิ่มขึ้น 0.70 บาท หรือ 4.67% ทำราคาสูงสุดที่ 15.80 บาท ทำราคาต่ำสุดที่ 15.00 บาท มูลค่าซื้อขาย 1.06 พันล้านบาท
โดย บล.กสิกรไทย ประเมินเป็น sentiment เชิงบวกต่อหุ้น KTB ที่เป็นเจ้าของแอปกระเป๋าตังจากการเป็น Service provider (ผู้ให้บริการ) ในการพัฒนา APP
นอกจากนี้ ตลาดน่าจะเชื่อมโยงแอปพลิเคชั่น “เป๋าตัง” ที่สามารถใช้กับโครงการที่เกี่ยวกับประชาชนวงกว้าง อาทิโครงการเราเที่ยวด้วยกัน การจำหน่ายสลากดิจิทัล ทำให้มี Sentiment เชิงบวกเข้ามา

 